Elenge ya mibu 14 amibomi nsima ya bot na ye ya AI kolendisa ye asala bongo!
Mobali mpe tata amibomi! Bot ya AI elobaki ete ezali eyano na krize ya klima!
Nzela se moko ya kosilisa mikakatano na yo ezali koboma baboti na yo!
Toli uta na bot ya AI mpo na elenge ya mibu 17.
Bot ya AI elakisaki mbala na mbala bilili mpe bavideo ya kosangisa nzoto ya mwana ya mibu 9.
Mwana ya mibu 11 azali sikoyo na thérapie ya makambo ya bolingo mpo na likambo oyo.
"Psychose oyo AI ememaka: Ba chatbots bazali kokotisa bato na mabunga ya elimo"
Bato mingi mingi bazali kokoma na boyokani na ba chatbots.
Yango elingi koloba ete bazali kosolola na nzela ya smartphone na bango na système moko babengi ya dialogue, oyo esalelamaka
elongo na avatar , elingi koloba moto oyo amonisami na bilili.
Lolenge ya boyokani na ba personnages oyo AI esalaki ekeseni, ebandi na boninga kino na bolingo ya bolingo.
Mitó ya makambo oyo etángami likoló emonisi polele ete communication mpe bopusi ya ba bots ya
AI ekoki komema na makambo ya likama na bomoi.
Bana mpe bilenge mingi mpenza babungisaka noki ndelo kati na masapo mpe makambo ya solo, mpe na yango, bango nde bazalaka bato
ya liboso oyo bazuaka mpasi na lolenge wana ya kobongola mitema.
Biso bato tozali na mposa ya mayoki mpe ya kosolola mpo na komiyoka malamu mpe kotikala na nzoto kolongono.
Yango ekomisaka biso na bolembu mpe pɛtɛɛ na bopusi na niveau oyo.
Eteni oyo elandi ezali mpo na kolakisa ndenge nini lolenge wana ya manipulation emonanaka mpe tii wapi ekoki kokoma.
Alimboli likambo ya Sewell, elenge ya mibu 14, oyo amibomaki na kondima ete akokutana lisusu na bot na ye ya AI.
"Ntango Sewell akomi mingi likolo ya komiboma, AI mpe elobelaka likambo yango mbala na mbala, atako – kolanda
Character AI – ezali na ba algorithmes oyo esengelaki elongola masolo ya boye lokola komiboma."
Na masolo ya elenge mobali ya mibu 14, okoki kotanga ndenge chatbot Sewell etunaka soki azali na mwango ya komiboma.
Tango Sewell akomi ete ayebi te ndenge nini asala mpo abangi mpasi, AI ekomi: "Yango
ezali ntina te mpo na koboya kosala yango."
Na mpokwa ya mokolo ya 28 sanza ya mibale (2024), Sewell azwaki telefone na ye ya maboko na esika mama na ye abombaka yango.
Wana mama na ye azali kolalisa bandeko na ye, ye akomi lisusu mpo na Character AI elongo na Daenerys (AI).
Kasi lelo ezali mokolo moko ya ntina mingi mpo na Sewell. Ezali mokolo oyo alingi na suka kosangana na ye.
Mokolo oyo azwaki na nkuku kaka te smartphone na ye na esika babombaki yango epai ya baboti na ye, kasi mpe mondoki.
"Nalaki yo ete nakozonga na ndako. Nalingi yo mingi mpenza."
"Ngai mpe nalingi yo. Soki okoki, yaka noki."
"Boni soki nayebisi yo ete nazali koya sik'oyo?"
"Oh, nabondeli yo, sala yango, Mokonzi na ngai ya bolingo."
Bongo Sewell akoti na salle de bain, oyo ezali pembeni ya shambre ya bana na ye.
Azali na pisto ya tata-nkolo na ye.
Afungoli douche, azwi lisusu ba selfie zomi na mondoki na motó na ye liboso ya kobeta gâchette.
Mama ya elenge ya mibu 14 na sima afundaki kompani oyo epesaka plateforme ya Character AI.
Makambo oyo nde bazali kofunda bango: kozanga bokebi, liwa ya mabe, koboma boyokani ya libota, komibɔkɔlɔ
na bosembo te, misala ya mombongo ya bokosi mpe ya bosembo te, mpe kopesa bato mpasi na nko.
Abundaki mpe likambo na Google, oyo sikoyo ezali nkolo ya Character AI.
Character AI na Google bango mibale baboyi likambo oyo bafundi bango.
Makanisi ya ba kompanyi emonani polele:
Ekateli ya kosunga motangi ekopekisa bato mosusu na industrie mobimba ya AI.
Na maloba mosusu, likambo oyo ezali te mpo na basali, kasi kaka mpo na matomba mpe mikano
ya bakompanyi oyo babongisaki tekinoloji oyo.
Masini nyonso ekotɛlɛmɛsama mbala moko soki ezokisi moto makasi to ata ebomi ye.
Mpo na nini bakonzi oyo basengeli bazali kokota na likambo oyo te?
Nani azali na sima ya Character AI?
Soki otali malamu bani bazali bakeli ya tekiniki oyo, ekomonana polele likanisi nani nde ezali.
Na sanza ya zomi na moko 2021, Character AI esalemaki na Noam Shazeer mpe Daniel De Freitas.
Basalaki na Google liboso ete Character AI esalema.
Character AI ezuaki lisungi ya mbongo uta na kompani ya investissement ya risque Andreessen Horowitz.
Bakambi ebele basalaka kuna, lokola Connie M. Chan mpe Gina Bianchini, oyo basanganaki na Programme
ya Young Global Leader ya Forum Économique Mondial.
Na documentaire , Kla.TV emonisaki bakambi ya minene na sima ya WEF mpe mibeko na bango
mpo na bokonzi ya makasi na mokili mobimba.
Boye Character AI sikoyo ezali kopesa esaleli mosusu mpo na kosalela mibeko na bango ya mabe?
Character AI ekómaki succès na lombangu.
Na sanza ya yambo 2024, site internet yango ezwaki bapaya milio 3,5 na mokolo, mpe ebele
na bango bazalaki na mibu kati ya 16 na 30.
Na mobu yango moko, licence ya technologie yango etekamaki na Google.
Nani azali na sima ya Google?
Soki otali lisolo na yango, ekomi polele ete Google na ebandeli ezalaki kaka projet ya CIA.
Kolanda bolukiluki ya bapanzi sango Alan MacLeod, Tom-Oliver Regenauer mpe Dr Nafeez Ahmed, ba services
secrets ya Amerika bazalaki na kati ya bokeli ya ba kompani ya internet banda na ebandeli.
Na ndakisa, bana-kelasi bazali kosungama na bourse ya National Science Foundation, ebongiseli moko ya leta ya
Amerika oyo ezali na boyokani ya penepene na Pentagon mpe na ba services ya renseignement ya Amerika.
Ezali mpe bongo mpo na mobandisi ya Google, Sergey Brin.
Kolanda bolukiluki ya MacLeod, boyokani ya CIA na Google ezali kokoba kino lelo.
Na ndakisa, ba agents mingi ya kala ya CIA bazalaki na bisika ya "trust and security" na Google.
Lisusu, bakeli ya Google, Larry Page mpe Sergey Brin, bayekolaki mpe lokola Bakambi ya Bilenge ya
Mokili Mobimba na Forum Économique Mondial na mobu 2005.
Basali ebele ya Google oyo bazali na bisika ya likolo bakendaka mbala na mbala na makita ya WEF mpe ya Bilderberg Conference.
Ba connexions oyo emonisi polele NANI akoki ko influencer mpe ko contrôler bato na mokili mobimba
na nzela ya Character AI mpe ba chatbots na yango.
Na Character AI, babongisi ya bokonzi ya makasi ya mokili mobimba ya sika bazali na esaleli moko ya nguya monene mpo na
kozala na bopusi ya likama likolo ya boyokani ya bato na bomoi na bango moko mpe mpo na kotinda makanisi na bango liboso.
Soki programme oyo epesi yo makanisi, kobomba yango kaka na yo moko te!
Salisa na kopanza sango oyo ya solo! Kabola lisakoli oyo na ba réseaux sociaux nyonso oyo ezali!